Familja tajba u hienja Għanja tat-Telgħat. Hieni kull min jibża' mill-Mulej, kull min jimxi fit-triqat tiegħu! Mix-xogħol ta' jdejk inti tiekol; hieni int, u riżqek tajjeb! Martek tkun bħal dielja għammiela fl-irkejjen ta' darek; uliedek bħal xitel taż-żebbuġ madwar il-mejda tiegħek. Ara, kif ikun imbierek il-bniedem li jibża' mill-Mulej! Ibierkek il-Mulej minn Sijon! Jalla tara l-ġid ta' Ġerusalemm tul ħajtek kollha! Jalla tara wlied uliedek! Sliem għal Iżrael!